**Tallinna Mustamäe Gümnaasium,**

**HOOLEKOGU KOOSOLEKU PROTOKOLL 26.05.2025**

Koosoleku algus 17.30, lõpp 19.30

Toimumiskoht: Tallinna Mustamäe Gümnaasium, aadressil Keskuse 18, Tallinn

Koosolekul osalejad:

Marika Randma

Liis Hendrikson

Merli Reidolf

Marjaana Ivanov

Olavi Rea

Viktoria Gudkova

Meelis Rum

Mari Klukas

Anett Kuris

Päevakord:

1. **Mis on haldusjuhi töölaual - T. Koel, haldusjuht**

Erinevateks suuremateks töödeks on tänavu Haridusamet koolile rahalisi vahendeid eraldanud ca 100000€. Plaanis on eraldisest ära teha järgmised tööd:

* Koridoride ja fuajee värvimine
* Osa katusest saab uue katte
* Uus valvesüsteemi kesk seade
* Sisehoovi välistrepi uuendamine

Veel on ees ootamas üle linnaliselt:

* Pilootprojekt elektri ja kogu kooli valgustuse ümber tegemine – haridusameti algatus, milles MG peaks olema siis esimene, kes selle raames uue valgustuse saab
* Koristajate hange
* Tehnohoolduse hange

Tulevikus oleks vaja veel teha:

* Katuse remont lõpetada
* Evakuatsiooniuste vahetus, sest need peavad olema pidevalt kaasajastatud
* Trepikodade remont
* Võimla seinte remont ( seinas klaasvill, mis pudeneb)
* Ventilatsiooni juurdeehitus
* Maja ümber pandus korda teha, koos sokli veekindluse tagamisega

Käsitöö õpetaja palve üle vaadata kokanduse klassi ventilatsioon ja lambid, kui juba valgustuse teema on plaanis.

Fassaadil sel aastal töid ette näha ei ole.

Linnas on reguleeritud, et koolihooned peaks 20 aastase tsükli tagant saama kapitaalremondi, MG hoonel on see intervall täitunud, kuid hetkel pole infot remondi võimalikkuse kohta.

Hoolekogu liikme ettepanekul mõelda fassaadi remondi asemel pigem ventilatsiooni peale.

1. **Tehnoloogiaõpetus täna ja homme – K. Tammjärv, oskusainete õppetooli juht**

K. Tammjärve põhiline mure on, et õppetegevuseks ettenähtud ruumid on väikesed ja ei vasta nõuetele.

Nö. puutööklassi ruumis on palju metallitöö masinaid, mida ei kasutata, sest väidetavalt on õpilaste soovid ja oskused puudulikud.

Vastavalt võimalustele on täiendatud kokanduseklassi sisustust, kuid see vajaks veel korraliku investeeringut. Eriti kehv on ruumi ventilatsioon, kuna ruumis on suurköökidele mõeldud kubu, mis sellesse ruumi ei sobi.

Kokandust saab teha, kui käsitöö asjad on õigeaegselt kõigil tehtud. Plaan on olnud kord kuus kokandust teha, kuid kõigi klassidega see ei õnnestu.

Õpilased koostavad töökava ning peavad valima ühe teema, mida nad teevad ja hankima ka töövahendid. Töö valmimisel tuleb analüüsida, et mis õnnestus ja mis mitte.

Õpetajad on toonud kodust omi varusid/jääke.

**Ettepanek teha sügisel lastevanemate hulgas üleskutse, et ehk on kodudes ka jääke/varusid, mida ei kasutata ja saaks kooli lastele tuua.**

Õppekava on täienenud ning lisandunud on arvutipõhist tehnoloogiat, ruumilist mõtlemist. Tehnoloogiaõpe vajab, tehnoloogiaõpetuse ja kunstiõpetuse õpetajate omavahelist paremat koostööd.

**Ettepanek, viia õpilasi tehnoloogiaõpetuse raames õppekäikudele tehastesse/tööstustesse või nt TalTechi puidulaborisse.**

Oskusainetes minnakse üle mitte eristavale hindamisele.

1. **Ülevaade kooli uue õppekava rakendumisest – K. Pihelgas, õppejuht**

Õppekavades tehti uuendusi ja õpetajad annavad tagasisidet, kas on vaja midagi parendada.

Suundadele üleminek esimeses klassis ei anna veel täit selgust, et kas see oli õigustatud. Lisandus praktilisi projektõppetunde, pigem jätkatakse. Natuke on veel vaja disainida, luua materjale ja toetust.

Järgmine aasta on kooli juubeliaasta. Koolis teostatavad projektid võiksid olla kooliga seotud.

Lisandunud on digiõppekava, et mis klassis ja mis oskused peavad olema omandatud. Haridustehnoloog annab selles osas ka pidevalt tagasisidet õpetajatele.

Gümnaasium jätkab kahe õppesuunaga. Eelmisel aastal on gümnaasiumiklassid komplekteeritud hästi. Gümnasistidel on võimalus vahetada vene keel hispaania keele vastu. Mõlemasse õppesuunda on soovijaid ning tänavu on üle 100 avalduse rohkem, kui eelmisel aastal.

Soovitakse teha rohkem praktilist õpet, allkirjastamisel on lepe kood Jõhviga.

Gümnaasiumist väljalangejate hulk oli sel aastal väga väike, väga tugev 10. klass.

Õppekava suhtes on võetud suund olla pidevas kaasajastamises. Soovitakse tagada tunniplaani stabiilsus.

Moodulmajades ei tohi kasutada mobiiltelefone ja see on mõjunud õpilaste õppeedukusele positiivselt

1. **Vabariigi Valitsuse määruse eelnõust, võimalikud muudatused koolielus, hoolekogu seisukoht – M. Randma**

Uues eelnõus, on kirjas, et esmaspäevaks koduseid töid enam jätta ei tohi, samuti vaheajajärgseks esmaspäevaks.

Liikumistunnid ei tohi olla vahetult peale söögivahetundi.

MG loodab aasta pärast kaotada 2.klassi käimise teises vahetuses.

Söögivahetundide pikkus muutub 25.minuti peale, sest söömiseks peab jääma 20 minutit ja see ei tohi sisaldada sööklasse minekut ja sealt klassi minekut.

Hoolekogule esitleti uut päevakava ning hoolekogule sobis päevakava versioon, kus tunnid algavad kõigile kell 8.30 ning seoses söögivahetundidega on koolipäevakava libisev, see on ka varasematel aastatel korra nii olnud.